stanford-oval/wikipedia huggingface dataset:
דמיאן
תקציר העלילה

אמיל סינקלייר הוא נער צעיר שגדל בבית בורגני המתואר כ"שיינוולט". "שיינוולט" הוא משחק מילים המתאר בו זמנית את עולם האור ואת עולם הדמיון. במהלך הרומן אמיל מלווה על ידי חברו המסתורי לכיתה מקס דמיאן, הוא מורד באידיאלים השטחיים של האנושות עד שהוא מגיע להכרה בעצמיותו.
דמויות

אמיל סינקלייר - הפרוטגוניסט הראשי ברומן. סינקלייר מבולבל בנוגע לחייו ועתידו. הוא מחפש דמות חונכת ומדריכה לאורך הרומן.
הוריו של סינקלייר - אף כי הם מהווים סמל לביטחון ומפלט עבור אמיל הוא לבסוף מורד בהם.
פרנץ קרומר - בריון שהתעללותו הפסיכולוגית מובילה את סינקלייר למפגש עם מקס דמיאן.
מקס דמיאן - חבר ילדות ומורה דרך של סינקלייר. דמיאן מוביל להכרה עצמית אצל סינקלייר.
אלפונס בק - הנער המבוגר ביותר בפנימייה אליה נרשם סינקלייר. בק הוא מורה משני עבור סינקלייר ומציג לו את ההנאות והסכנות הטמונות באלכוהול.
פיסטוריוס - נגן אורגן בכנסייה המקומית המשמש כמורה זמני עבור סינקלייר. פיסטוריוס מלמד את סינקלייר כיצד להתבונן פנימה אל נבכי נפשו על מנת להשיג הנחיה רוחנית.
הגברת אווה - אימו של דמיאן. היא הופכת לאידיאל עבור אמיל סינקלייר הן במראהּ והן באישיותה.
תמות, מוטיבים וסמלים > תמות > הדואליות

תמה ראשית ברומן היא שישנם כוחות מנוגדים אך למרות הניגודיות, שניהם נחוצים. הניגודיות בסיפור איננה מוחלטת על אף הפערים המודגשים בין ההפכים. לדוגמה: העולמות השונים השוכנים בעיר אותם מתאר דמיאן שוכנים בקרבה אחד לשני, ועל אף היותם של מקומות מסוימים מוגדרים בהחלט כ״רעים״ או ״טובים״ האנשים המשמשים בהם שייכים לעולמות מנוגדים. כמו כן בכמה דמויות מוצגת ניגודיות השוכנת במשותף  לדוגמה, עוזרת הבית ה"שייכת לשני העולמות", וכן אצל אמיל עצמו המתאר את האמביוולנטיות השוכנת בתוכו כאשר לפעמים הרע משתלט עליו (קרומר) ולפעמים הטוב (משפחתו).
תמות, מוטיבים וסמלים > תמות > הארה רוחנית

הרומן משתמש ביסודות מהגנוסיס ובעיקר של האל אברקסס וכך מראה את ההשפעה שהייתה לתאוריה של קרל גוסטב יונג. הסה אמר שהסיפור הוא של התייחדות יונגיאנית, תהליך של היפתחות לתודעה העצמית.
תמות, מוטיבים וסמלים > תמות > האישה כאידיאל

לאורך חייו של סינקלייר הוא מדבר על נשים שונות כעל אידיאל. כנער צעיר הוא ערך השוואה בין אחיותיו שמתאימות ל"עולם האור", לבין העוזרת של המשפחה אשר חיה חיים כפולים. בימי לימודיו הוא ראה באישה יפה בשם דנטה ביאטריס אידיאל שבו השתמש כדי להיחלץ משקיעה מוסרית ורוחנית. לבסוף כאיש צעיר הוא פוגש בגברת אווה אשר בה רואה את פסגת כל שאיפותיו. כל הנשים הללו הם יותר סמלים מאשר דמויות בעלות אופי. הנשים משמשות כדי לעצב את ההשקפות של הפרוטגוניסט אודות מהות האידיאל.
תמות, מוטיבים וסמלים > תמות > קין והבל

הסה משתמש רבות בסיפור התנ"כי על מנת להציג את הניגודיות ״טוב-רע״ ו״חזק-חלש״. דמיאן מציג את רעיונותיו והלכי מחשבתו בפני אמיל סביב הסיפור. אמיל מתאר את סביבתו הטבעית ה״טובה״ כהבל ואת סביבתו הרחוקה ה״רעה״ כקין.
תמות, מוטיבים וסמלים > סמלים > האל אברקסס

האל אברקסס הוא סמל לאור הטקסט. הוא עושה אידיאליזציה לכל הטוב ולכל הרע שבעולם. דמיאן טוען שהאל הקתולי אינו מספיק שכן הוא חולש על כל דבר אשר שלם בעולם אבל יש גם חצי אחר לעולם. הסמל של אברקסס מופיע ברומן כציפור הנחלצת מביצה או מגלובוס.
סגנון

למרות שזו יצירה מוקדמת, הסגנון אופייני ביותר להרמן הסה. הסה עושה דרמטיזציה מהירה של מוסר ותאולוגיה באמצעות מחשבותיו של הגיבור הראשי והאינטראקציה שלו עם מוריו לחיים. מורשתו של הסה היא היכולת ליצור דרמה שממוקדת כולה בגילוי ישיר שעשוי היה להיות מאיים עבור קוראים בראשית המאה ה-20.
ציטטות חשובות

״הציפור נאבקת להשתחרר מהביצה. הביצה היא העולם. מי שרוצה להיוולד חייב להרוס עולם. הציפור עפה אל האלוהים. שמו של האל הוא אברקסס״.
"גורל ומזג הם שתי מילים המתארות את אותו רעיון. הדבר היה נהיר לי כעת".
ראו גם

רומן חניכה
קרל גוסטב יונג
גושפנקא (שיר)

"גושפנקא" הוא סינגל שהוקלט על ידי הראפר הישראלי איזי בהשתתפות הזמרת הישראלית נועה קירל, שיצא לאור ב-12 בדצמבר 2022. השיר הקודם של איזי היה "קורט קוביין".
השיר זכה להצלחה ודורג בשלושה מצעדים שנתיים, ביניהם של גלגלצ ו-ynet, כאן גימל וטיקטוק ומאקו ורדיו תל אביב.
רקע והצלחה

"גושפנקא" להצלחה רבה ברשתות החברתיות כמו טיקטוק ויוטיוב שורטס. בכתבה שפורסמה בפרוגי נכתב שהשיר ”בולט מעל כולם הוא, כפי שקראתם אצלנו לראשונה, שיתוף הפעולה המהווה סגירת מעגל – עם נועה קירל”. בפתח תקווה News פורסם שאיזי וקירל יופיעו יחד בפארק אוחיון.
השיר בוצע מספר פעמים בהופעות של נועה קירל ואיזי. בהופעה מסוימת שאירעה בהאנגר 11 ביצעו אותו השניים. באחד מהבתים של השיר ישנה התייחסות לשיר "בית משוגעים" של הזמר רן דנקר. בהמשך לכך, ישנה התייחסות לחאליסי מסדרת הטלוויזיה "משחקי הכס".
וידאו קליפ

הווידאו קליפ הרשמי פורסם ב-12 בדצמבר 2023, ביום יציאתו של השיר כסינגל. הוא בוים על ידי גיל חסיד.
נכון ליולי 2023 מדד הצפיות של הקליפ באתר יוטיוב עומד על יותר מ-4.6 מיליון צפיות.
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |   ‏‏‏  מצעדים ודירוגים (2022–2023)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | היטליסט | 17 |  |
היסטוריית יציאות לאור

| אזור | תאריך יצירה | פורמט | חברת תקליטים | מקור |
| --- | --- | --- | --- | --- |
| כלל העולם | 12 בדצמבר 2023 | הזרמת מוזיקה, הורדת מוזיקה | E-Z |  |
הערות שוליים

1 2 3 4  אייקון, 2022-12-12, נבדק ב-2023-09-16
↑  עומר טסל, אתם בחרתם: "יוניקורן" הוא שיר השנה במצעד השנתי של ynet וגלגלצ, באתר ynet, 14 בספטמבר 2023
↑  דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
↑  תוצאות המצעד השנתי 2023 של היטליסט, באתר makospecial.co.il
↑  מוזיקה - סוגרים מעגל: איזי ונועה קירל משחררים את "גושפנקא", באתר פרוגי, ‏2022-12-12
↑  מערכת, ב-9.8 זה קורה: נועה קירל תופיע יחד עם הראפר איזי במסיבת סוף הקיץ בפארק הגדול, באתר פתח תקווה NEWS, ‏2023-07-06
↑  איזי & נועה קירל - גושפנקא LIVE (האנגר 11 חגיגות העשור), נבדק ב-2023-09-16
1 2  איזי - גֻּושְׁפַּנְקָא (עם נועה קירל), נבדק ב-2023-09-16
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
יום נחלת הכלל

| --- | --- |
 סוג:  מועדים בינלאומיים 
 סיבה:  רשות הציבור 
 
יום נחלת הכלל 2017 (קראקע)
יום נחלת הכלל בשנת 2019
יום נחלת הכלל הוא היום בו הגנת זכות היוצרים פגה מיצירות של מחברים שחלפו 70 שנה מיום פטירתם ומהקלטות שחלפו 50 שנה מעת יצירתן. יצירות אלה מצטרפות למרחב החופשי לשימוש חופשי המכונה "נחלת הכלל" (Public domain). תאריך זה הוא 1 בינואר ועל כן זהו המועד בו הוא נחוג ברחבי העולם.
ליום זה השפעה רבה על התפתחות מיזמים המתמקדים ביצירות חופשיות מזכויות יוצרים, כגון ויקיטקסט, פרויקט בן-יהודה וזמרשת.
כפר סאלד

| --- | --- |
חדר האוכל בכפר סאלד, 2007
מדינה: ישראל ישראל
מחוז: הצפון
מועצה אזורית: הגליל העליון
גובה ממוצע: ‎122 מטר
תאריך ייסוד: 1942
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 731 תושבים
    - שינוי בגודל האוכלוסייה: ‎2.1% בשנה
 מפת מיקום  מפה דינמית   (למפת אצבע הגליל מוגדלת) כפר סאלד(למפת אצבע הגליל רגילה) כפר סאלד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סאלד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר סאלד33°11′44″N 35°39′29″E﻿ / ﻿33.1956620138817°N 35.6580725061075°E﻿ / 33.1956620138817; 35.6580725061075  heמפת היישובים של מועצה אזורית הגליל העליון (in English: Upper Galilee Regional Council) באדום - כפר סאלד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

כפר סאלד הוא קיבוץ באצבע הגליל, על מורדות הגולן בשולי עמק החולה, 7 ק"מ ממזרח לקריית שמונה, בתחום המועצה האזורית הגליל העליון.
הקיבוץ נקרא על שם הנרייטה סאלד, "אם עליית הנוער". השם "סָאלד" (נהגה: סוֹלְד) הוא על פי הכתיב שהיה מקובל בעת הקמתו, בהתאם להגייה האשכנזית.
היסטוריה

מייסדי הקיבוץ היו עולים מהונגריה, מגרמניה ומטרנסילבניה, שהתיישבו בשנת 1934 בחצרות איכרים בגדרה. בשנת 1935 עברו למחנה שמוקם כקילומטר וחצי מדרום למושבה, המקום כונה בפי מייסדיו "שער הנגב". בתאריך 15 באוגוסט 1937 הועלה היישוב על הקרקע על ידי חברי הגרעין המיישב, במסגרת יישובי חומה ומגדל, בנקודה שבה הוקם מאוחר יותר קיבוץ חפץ חיים ונקרא "כפר סאלד". אולם בשל קשיים בהספקת מים ליישוב, ננטשה הנקודה וחבריה שבו למחנה "שער הנגב" שמדרום לגדרה.
במשך שנים אחדות התלבטו חברי הקיבוץ בין הצעות שונות למיקום יישוב הקבע שלהם, בהן, בין השאר אדמות הוּג' (לימים קיבוץ דורות) ונקודות אחרות בדרום. בראשית שנות ה-40 הובטחו להם אדמות נעמה שבעמק החולה, אולם בעקבות לחצים מצד הנהגת תנועת נצ"ח על מזכירות הקיבוץ המאוחד, ניתנו הקרקעות ל"קיבוץ האנגלו-בלטי" של תנועה זו, לימים כפר בלום. לבסוף, בתאריך 13 בנובמבר 1942, עלו על הקרקע בנקודת הקבע בגליל, בשולי המורדות המערביים של רמת הגולן, במרחק כ-300 מטרים בלבד מגבול סוריה. הקרקעות שנמסרו לקיבוץ היו משובצות אבני בזלת, ובמשך עשרות שנים עסקו החברים בסיקול האבנים מהשדות, כשכל חריש העלה אבנים חדשות אל פני השטח.
בתאריך 9 בינואר 1948 הותקף הקיבוץ מכיוון הגולן בידי כוח ערבי גדול, במה שנחשב להתקפה הערבית הגדולה הראשונה על יישוב מבודד במלחמת העצמאות, והראשונה שבאה מעבר לגבול. הצבא הבריטי הוזעק למקום וסייע בהדיפת ההתקפה. בקרב נהרגו חבר הקיבוץ איש "ההגנה", ועשרים וארבעה לוחמים ערבים. היו גרסאות שונות בקשר לזהות התוקפים. משה דיין שנשלח לגליל לבירור העניין טען שזו הייתה פעולה צבאית סורית שאליה נלוו גם תושבי המקום. דו"ח בריטי ציין שההתקפה בוצעה על ידי הבדווים מרמת הגולן, אנשיו של האמיר פאעור, בתגובה למות שניים מאנשיו בפשיטה של הפלמ"ח על הכפר אל-חיסאס (בערבית: الخصاص). על פי ההיסטוריון אברהם סלע הפשיטה בוצעה על ידי הבדווים אולם תואמה עם משרד ההגנה הסורי ונועדה לשמש הסחה לכניסת גדוד "ירמוכ השני" של צבא ההצלה לארץ ישראל. זמן מה לאחר המתקפה פונו ילדי הקיבוץ לעין חרוד, שם שהו במשך כמה חודשים.
בשנת 1952 עבר הקיבוץ משבר, כאשר במהלך הפילוג בקיבוץ המאוחד עזבו אותו כמחצית מחבריו, שמרביתם עברו לגבעת חיים איחוד. בעקבות זאת החל הקיבוץ לקלוט גרעינים של עולי אמריקה הדרומית, במיוחד מברזיל, מארגנטינה ומצ'ילה.
בימים הראשונים של מלחמת ששת הימים, טרם פעל צה"ל כנגד הצבא הסורי, הפגיזו הסורים קשות את יישובי עמק החולה. למעלה מ-300 פגזים התפוצצו בשטחו וגרמו נזק למבנים רבים.
בעבר הייתה לקיבוץ רפת חלב שחוסלה בתחילת שנות ה-70.
אתרים

על מדרגת הגולן מעל כפר סאלד מתנשא גל סלעי בזלת גדול המכונה "צוק זָקֶף". במורדות ההר מדרום לקיבוץ נובעים מעיינות אחדים, בהם עין זרזיר (בערבית: עין זאע'ה), עין שמיר (בערבית: עין תַנוּרָה) ועוד. מי המעיינות מוזרמים בחלקם לקיבוץ ומשמשים את רשת המים שלו, וחלקם נאגר בבריכת אגירה בשולי הקיבוץ לצורכי השקיית השטחים החקלאיים. בריכת האגירה שימשה בעבר גם לשחייה, עד להקמת בריכת שחייה בקיבוץ ב-1961. בעמק, לרגלי תל קליל שממערב לקיבוץ, נובע עין קליל, שמימיו חמים יחסית (כ-22 מעלות צלזיוס), ולכן כונה בערבית "עין אל-סח'נה" (המעיין החם). מימיו זרמו בעבר לנחל קליל, וכיום נקווים לאגם קטן שנחפר באפיק הנחל, ומשם זורמים במערכת תעלות הניקוז של העמק. מעיין נוסף בטמפרטורה דומה בקע משכבת סלע בעת חציבת יסודות לשכונה חדשה בקיבוץ בראשית שנות ה-70, ומימיו מוזרמים לאגם מלאכותי נוסף במערבו של הקיבוץ.
על תל קליל ישבו מייסדי הקיבוץ באופן זמני עד להקמת נקודת הקבע. על התל נותר בית אבן אחד ששימש חדר אוכל, ולידו שילוט הסברה על תולדות המקום. בחפירות שנערכו בו בשנות ה-60, בראשות קלר אפשטין, נמצאו כלים רבים מהתקופה הכנענית.
אתר ייחודי בכפר סאלד הוא "הגן של צביקה", גן פסלים שנבנה על ידי חבר הקיבוץ צבי בס ליד שער הקיבוץ. הגן משלב כלים חקלאיים ישנים עם פסלים עשויים מאבן המקום, ומשקיף על עמק החולה והרי נפתלי.
גן הפסלים בכניסה לכפר סאלד
תרבות

כבר מימיו הראשונים של כפר סאלד התפתחה בו תרבות מקומית של יצירה עצמית. רבים ממייסדי הקיבוץ ניגנו בכלים שונים, והקימו תזמורת שהופיעה בחגים ובהזדמנויות נוספות, גם בפני אנשי הקיבוצים השכנים. חוג דרמטי נוסד והציג מחזות שונים, ובעיקר אופרטות שאת מילותיהן כתבו חברי הקיבוץ, אנשי החינוך עדי נחמני ושמעון שטרן, חלקם ללחנים קלאסיים וחלקם בלחניו של משה גרינפלד, המורה למוזיקה במקום. לאחת האופרטות האלה נכתב שיר העלייה לקרקע:
כפר סאלד יהיה קיבוץ גדול מחר,
הראשון בטיב ובמספר.
כי מפני שבאנו לגליל
השתנו פני הקיבוץ כליל
והנה הקנון מתחיל:
אל החולה נעפיל!
השיר הושר בהזדמנויות רבות והופץ בארץ על ידי חברי תנועות נוער ששהו בקיבוץ בהכשרה, לרוב במבטא יקי מלגלג - "כפר זוֹלְט יהיה קַפּוּץ קָדוֹל מחר".
מסורת מקומית התפתחה גם סביב חג הפסח. שמעון שטרן ערך הגדה שניתן בה דגש על סיפור יציאת מצרים המקראי והושמטו חלקים רבים מנוסח ההגדה המסורתית. לכך נוספו בהגדה אזכורים לשואה ולתקומת עם ישראל בארצו, ומוטיבים של אביב וקציר, כיאה לחברה חקלאית. בשנות ה-60 הודפסה הגדת כפר סאלד בעיצוב מחודש שעשה הצייר דניאל פראלטה, חבר הקיבוץ. ערבי שביעי של פסח צוינו מדי שנה בערבי תרבות מיוחדים, שבהם הועלו מחזות ומופעים שונים, בהם הפקה מקומית של המחזמר "שלמה המלך ושלמי הסנדלר", עיבוד של "שירי המגילה" של איציק מאנגר ועוד. מופעים אלה משכו אליהם רבים מתושבי הסביבה וחלקם אף הוזמנו להצגות נוספות ביישובים אחרים.
חברים ותושבים מפורסמים

נחום גולן, מפקדה של חטיבת גולני במלחמת העצמאות.
דן שביט, סופר.
גרשם קורט פרייער, חוקר אמנות ופילוסופיה.
ירון אילתי, אלוף ישראל בשחייה לשעבר.
תרצה הגדיש, אשתו של הזמר מאיר אריאל
אל"ם במילואים רז קרני
שרה שמיר שחקנית וסטנדאפיסטית
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  "חוות שנלר", מאמר מאת יהודה זיו מתוך "טבע וארץ", ניסן אייר תשמ"ה, מרץ-אפריל 1985, כ"ז 3 (בסוף המאמר פסקה בשם "איפה השער לנגב?") באתר סנונית
↑  שמות ליישובים חדשים, דבר, 7 במרץ 1938
↑  מפה עם ציון Kefar Sold (שמאל הגליון, קו רוחב 133), (באנגלית)  1944, באתר אוסף המפות ע"ש ערן לאור, הספרייה הלאומית
↑  במפה משנת 1946 מסומן "שער הנגב" מדרום לגדרה ו"כפר סאלד" מסומן כ-2.5 קילומטרים דרומית מזרחית לשם במיקום של חפץ חיים של היום. באותה מפה מסומן כפר סאלד גם באצבע הגליל. עד היום נמצא ה"יישוב" "שער הנגב" ברשימת יישובי חומה ומגדל
↑  אלון קדיש (עורך), מלחמת העצמאות תש"ח-תש"ט, העמותה לחקר כוח המגן על-שם ישראל גלילי, 2004, עמ' 125 ו-215. בני מוריס, 1948 - המלחמה הישראלית-ערבית הראשונה, עם עובד 2010, עמ' 124.
↑  ההתקפה על כפר סאלד, דבר, 11 בינואר 1948
אהרון דולב, כפר סולד - בו פרצה המלחמה, מעריב, 26 באפריל 1955
↑  גם בקיבוצים מחסלים את רפתות החלב, דבר, 1 באוגוסט 1974
↑  מנחם רהט, ממצאים מהתקופה הכנענית נחשפו בחפירות בכפר סאלד, מעריב, 17 באוגוסט 1965
| --- | --- |
בקרת זהויות :  NLI: 987007467987205171 
קדיחת באר בקיבוץ. צלם: זולטן קלוגר, 1 בספטמבר 1937
משולם בן נתן

הרב משולם בן נתן ממלון (בקרבת פריז. בצרפתית: Melun) (1120 - ?) היה מחכמי צרפת, חבר בית הדין של פריז, ובר פלוגתא של רבנו תם.
נולד בנרבונה בשנת 1120. היה חבר בית הדין של רבי טודרוס בן משה ורבי אברהם אב בית דין הידוע כ"בעל האשכול", שניהם מגדולי נרבונה. אחר כך עבר צפונה לכהן כרב העיר מלון. היה בעל דעות עצמאיות בהלכה, ויצא נגד מנהגים מקובלים רבים בצרפת. כמו כן הביא לצרפת הצפונית הכרעות הלכתיות ונוסחאות שונות בתלמוד שנהגו בפרובאנס בה גדל.
ידוע בעיקר בשל מחלוקתו עם רבנו תם, שהתנהלה בהתכתבות ארוכה ביניהם, שחלקה שרד בתוך ספר הישר. רבנו תם תוקף אותו בחריפות על הגהותיו בנוסח הגמרא, וכאשר שמע שהתיר מנהגים מקובלים בצרפת אף איים שיחרים את השומעים לדבריו. רבי משולם השיב שאינו מתקן גרסאות אלא מציג את הגרסאות השונות זו לצד זו, ודווקא חכמי צרפת מחקו גרסאות בתלמוד. בדומה הוא מזכיר הלכות בהם רבנו תם עצמו הקל, והוא לא יצא כנגדו כיוון שכל רב קהילה הוא "מרא דאתרא" במקומו. רבנו תם לא קיבל את טענותיו והדגיש שיש הבדל בין מקרים מיוחדים, למנהגים מפורסמים ומקובלים בין ההדיוטות.
לקריאה נוספת

רמי ריינר, "פרשנות והלכה: עיון מחודש בפולמוס רבנו תם ור' משולם", שנתון המשפט העברי כא (תשנ"ח-תש"ס), עמ' 207–239. (המאמר זמין לצפייה במאגר JSTOR לאחר הרשמה)
רמי ריינר, ר' משולם בן נתן: בין נרבון למלאון ובין תדמית למציאות, JSIJ גיליון 23, 2023
הערות שוליים

↑  שלום וחנוך אלבק, מבוא לספר האשכול. ירושלים: וגשל תשד"מ, פרק א', עמ' ח' (למקורותיו ראו הערה ג')
↑  אפרים אלימלך אורבך, בעלי התוספות, מוסד ביאליק, ירושלים תשמ"ו, עמ' 71-82.
| --- | --- |
בקרת זהויות :  NLI: 987007517356005171 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
יונתן פלד

| --- | --- |

פלד, 2017
 מדינה:  ישראל ישראל
יונתן פלד הוא דיפלומט ישראלי המכהן כשגריר ישראל באיטליה.
ביוגרפיה

פלד נולד בירושלים וגדל בקיבוץ נאות מרדכי. למד מדעי המדינה וכלכלה באוניברסיטת תל אביב. לפלד אח אחד ושלושה ילדים.
פלד מילא מספר רב של תפקידים במשרד החוץ. היה דובר משרד החוץ ודובר שגרירות ישראל בוושינגטון, שגריר ישראל באוסטרליה, שגריר ישראל באל סלוודור (בין 2004 ל-2006), שגריר ישראל במקסיקו (בין 2015 ל־2019) ובמסגרת זו גם שגריר לא תושב בבליז ואיי בהאמה.
ביולי 2024 התפרסם שפלד, שכבר מונה לשגריר בהונגריה, יתמנה במקום זה לשגריר באיטליה. בספטמבר 2024 נכנס לתפקידו כשגריר ישראל באיטליה.
מקסיקו

זמן קצר לאחר השבעתו של דונלד טראמפ כנשיא ארצות הברית ב-2017, דווח כי פלד יזומן לפגישה עם שר החוץ של מקסיקו, לואיס וידגרי קאסו, שם הוא היה "צפוי לקבל קבלת פנים כועסת לאחר שנתניהו צייץ כי חומת הגבול של טראמפ היא 'רעיון נהדר', ומשווה אותה לחומה בגבולה הדרומי של ישראל".
הערות שוליים

1 2  Israel Ministry of Foreign Affairs - Mexico
↑  Israel Ministry of Foreign Affairs - The Bahamas
↑  Israel Ministry of Foreign Affairs - Belieze
↑  איתמר אייכנר, סוף לפארסה: אתיופיה אישרה את מינוי ח"כ לשעבר נגוסה לשגריר ישראל, באתר ynet, 5 ביולי 2024
↑  T. O. I. staff, Israel’s ambassador to Mexico faces rebuke after PM’s wall comments, www.timesofisrael.com (באנגלית אמריקאית)
↑  Facebook, Twitter, Show more sharing options, Facebook, Twitter, Israel seeks to mend fences with Mexico after Netanyahu tweet, San Diego Union-Tribune en Español, ‏2017-01-31 (ב־)
ערך זה הוא קצרמרבנושא דיפלומטים ובנושא ישראל. אתם מוזמנים לתרום לוויקיפדיה ו.
ניינור ניניאל

ניינור ניניאל היא דמות בדיונית המופיעה בלגנדריום של ג'.ר.ר. טולקין. בת הורין תליון ומורוון אלדוון ואחות טורין טורמבר. חיה בארצות בלריאנד לקראת סוף העידן הראשון.
רקע

לקראת סוף העידן הראשון, בצפון מערב הארץ התיכונה, ניטשה מלחמה מרה בין שר האופל מורגות' היושב באנגבנד לבין העלפים והאדין. לעיתים השתתפו בקרבות גם הנאוגרים.
מורגות' שאף לשלוט בכל העולם. את האורקים והמפלצות ובני האדם הזדוניים הוא שיסה בעלפים ובאנשי האדין שסירבו להכיר בשלטונו.
באותה התקופה היו העלפים רבים וחזקים מאוד ומקומות יישוביהם ומצודותיהם הקיפו את ארצו של שר האופל ומנעו ממשרתיו את השלטון והמעבר בארצות הרחבות שמעבר להם. אז ביקש מידרוס בן פאנור - אחד ממנהיגי ה
נולדור, לכרות ברית בין כל העמים יושבי צפון מערב הארץ התיכונה על מנת להדביר את שר האופל אחת ולתמיד.
ויהי היום ובצפון נקבצו צבאות רבים. הנולדור והסינדר נקהלו ועמם בני האדין והגמדאים ועוד בני אדם שבאו מן המזרח והצטרפו לצבאם. הקרב שהחל לאחר מכן נקרא נירנית ארנוידיאד שמשמעותו "קרב הדמעות לאין מספר". באמצע הקרב ערקו חלק מבני המזרח והתנפלו על אנשי הברית מעורפם. מספר ימים נלחמו אנשי הברית בצבאות מורגות, עד שניגפו לפניהם בצורה מוחצת. רוב היוצאים למלחמה נספו בה ולארצותיהם כמעט ולא שב איש.
אחת מן הדמויות הבולטות בקרב זה היה הורין בן גלדור שר דור לומין. הורין היה מנהיג אנשי הדור, העם הגדול ביותר משלושת עממי האדין. הורין שנחשב לאחד הלוחמים הגדולים ביותר מגזע האדם בכל ההיסטוריה, יצא למלחמה בשירותו של פינגון מלך הנולדור. לאחר התבוסה המוחלטת במלחמה, עמדו אחרונים הורין ואנשיו וחיפוש על נסיגתם של אנשי גונדולין. הורין היה האחרון שנותר על רגליו מכל צבא ברית מידרוס ולאחר שקטל טרולים ואורקים רבים, נתפס לבסוף על ידי גותמוג שר הבלרוגים והובא כשבוי לפני מורגות'. מורגות' ניסה לשכנע את הורין לגלות לו לאן נסוגו אנשי גונדולין, אך הורין השבוי עמד איתן ולעג לו. לכן כפת מורגות' את הורין וקילל אותו ואת כל בני ביתו לגורל אומלל, שלא ימותו עד שיסבלו רבות.
בטרם יצא הורין אל הנירנית, הרתה רעייתו מורוון. לאחר הנירנית שטפו בני המזרח אנשי מורגות' את ארץ דור לומין ושיעבדו את הנשים, הזקנים והילדים שנותרו בלא מגן. לזמן מה עוד פחדו בני המזרח להניח את ידיהם על גבירת דור לומין ובינתיים שמרה מורוון את טורין בנה הבכור בסביבות ביתה למען ביטחונו. זמן קצר לאחר נירנית ארנוידיאד, שלחה מורוון את טורין אל הממלכה השמורה דוריאת, שם נישאה בת המלך לקרוב משפחתה. מורוון קיוותה שקרבת המשפחה תגרום למלך לקבל את בנה וכך ינצל מסכנות הצפון. תינגול מלך דוריאת הגדיל לעשות מכל תקוותיה ואימץ את טורין לבן לכבוד הורין האיתן ומעשי הגבורה שביצע במלחמה.
ילדותה

חודשים מועטים לאחר ששלחה מורוון את טורין אל דוריאת, ילדה בת וקראה את שמה "ניינור", שפשרו: אבל. ניינור הייתה זהובת שיער ותכולת עיניים כדרך שארי אביה, בשונה מאחיה הבכור טורין שהיה כהה שיער ואפור עיניים כאימו.
השנים שלאחר מכן היו קשות למורוון וניינור. רוב אדמותיו של הורין נלקחו על ידי בני המזרח ובידי מורוון כמעט ולא נותר דבר, מלבד הבית עצמו וכמה משרתים זקנים. ניינור גדלה בצל תוצאותיו המרות של נירנית ארנוידיאד, בני המזרח הבוזזים את שרידי האלדר ועם הדור בדור לומין והאורקים השורצים בדרכים. אך מורוון וניינור נאחזו בתקווה ובנחמה בידיעה כי טורין גדל בביטחון בדוריאת הממלכה השמורה.
עת הייתה נערה, הפכו הדרכים בטוחות יותר, בחסות כוחה של החרב השחורה מנרגותרונד, אז קמה מורוון ובתה עמה ועברו את הדרך לדוריאת, שם התקבלו בכבוד גדול. מר היה צערן כששמעו כי טורין כבר איננו בדוריאת ואיש אינו יודע את מקומו הנוכחי.
המסע

כעבור זמן מה הגיעו שמועות לדוריאת על חורבן נרגותרונד. השמועה אמרה כי בסוף נודע בנרגותרונד כי מורמגיל (החרב השחורה) מצביא נרגותרונד, הוא טורין בן הורין. אז נדאגה מורוון ויצאה מדוריאת לבקש את בנה חרף עצתם של מלך ומלכת דוריאת. כדי לשמור עליה באזורי הפרא, שלח אחריה המלך את מבלונג כבד היד ועמו עוד אנשים. עמם הלכה בתחפושת כאחד מהם, ניינור בת הורין.
משהתקרבו מורוון ומלוויה לנרגותרונד, הרגיש בבואם הדרקון שבחר בנרגותרונד כמאורתו. אז יצא גלאורונג לקראתם והפיצם לכל עבר. כך נתקל גלאורונג בניינור ובמבט עיניו הפיל עליה כשף של שכחה גמורה. כך מצא אותה מבלונג וניסה להוליכה יד ביד בחזרה לדוריאת, אך אורקים התנפלו עליהם לפתע, ובעוד מבלונג ומלוויו נלחמים בהם, נמלטה ניינור בזעקות ובמרוצתה השליכה את בגדיה מעליה. כך רצה עד שתש כוחה וצנחה לארץ מעולפת. לאחר זמן מה התעוררה ניינור והחלה מסתובבת ביערות כילדה קטנה. היא לא ידעה דבר ולא זכרה דבר. היא שתתה ממימי הנחלים, אך לא ידעה למצוא אוכל והקור והרעב הכו בה. כך הלכה ותעתה עד שהגיעה ליער ברתיל. אז קמה סופת ברקים וניינור המבועתת הצטנפה לה על תל אדמה בעוד הגשם והקור נושכים בבשרה העירום.
אחיה טורין שבאותו זמן חי בתוך קהילת ההלדין באפל ברנדיר שביער וכינה את עצמו "טורמבר", יצא מפעם לפעם עם סיירי היער לארוב לאורקים ולהילחם בהם. ראה בלילה גשום דמות עלמה שרועה על האוד אן אלת. הוא הרים אותה בזרועותיו ונשא אותה אל אפל ברנדיר. מששאל אותה לשמה, לא ידעה לענות לו ובכתה, אז כינה אותה טורמבר בשם "ניניאל" שפשרו: עלמת הדמעות. וכך נקראה מאז בפי אנשי היער.
באפל ברנדיר

ברנדיר הפיסח שהיה לו ידע ברפואה, טיפל בניניאל עד שהבריאה. היא קמה ממיטתה ואנשי היער לימדו אותה לדבר והיא חייתה ביניהם. ברנדיר התאהב בה אך היא נתנה את ליבה לטורמבר, שכן דימתה בעמקי ליבה שהוא הדבר אשר ביקשה זמן רב. לאחר זמן נישאו טורמבר וניניאל ואנשי היער שמחו בנישואיהם שמחה גדולה, למעט ברנדיר הפיסח. לאחר מכן הרתה ניניאל ונעשתה עצובה, אז הגיעו שמועות רעות אל משכנם של אנשי היער - כנופיות גדולות של אורקים נקבצו עליהם להתקיפם. טורמבר חגר את חרבו והנהיג את אנשי היער בקרב עד שניצחו את האורקים ניצחון גדול. אך גלאורונג שמע על החרב השחורה ושוב גילה היכן שוכן בן הורין.
גלאורונג יצא מנרגותרונד לכיוון יער ברתיל כשהוא מתווה את שבילו באש ועשן. טורין יצא לפוגשו והחליט לארוב לו במקום ששמו קבד אן ארס ופשרו: קפיצת האייל. באותו מקום עבר הנהר בנקיק עמוד בין שני צוקים, והאייל הנמלט מרודפיו היה מדלג מעליו בקפיצה אחת. כאשר גלאורונג קפץ מצד לצד, ארב לו טורין על צלע המצוק, טיפס למעלה ונעץ בו את גורתנג עד הניצב. גלאורונג זינק הלאה בייסורים ועיוותי גסיסה וטורין נחפז אחריו להשיב לעצמו את חרבו. טורין השיב לעצמו את חרבו, אך הדרקון שוב התמודד עמו בדברים, מששלף טורין את חרבו מבטן הדרקון, ניתז ארס על ידו. מכוות הארס, צחנת הדרקון ועמל הקרב הפילו עילפון על טורין והוא קרס לצד הדרקון הגוסס.